b"\n_START_ARTICLE_\nPaulino G\xc3\xb3mez S\xc3\xa1iz\n_START_SECTION_\nBiografia\n_START_PARAGRAPH_\nAls dos anys d'edat la seva fam\xc3\xadlia es trasllada a Bilbao on es va casar amb Judit Basterra Nanclares. Va ser president de les Joventuts Socialistes a Biscaia i des de 1917 membre de l'Agrupaci\xc3\xb3 Socialista de Bilbao. Va ser detingut com a impulsor de la vaga revolucion\xc3\xa0ria d'octubre de 1934 a Biscaia._NEWLINE_Conseller de Defensa de la Junta de Defensa de Biscaia al juliol de 1936, mobilitza els primers batallons que intervenen en la Guerra Civil espanyola al Pa\xc3\xads Basc. El juny de 1937 fou nomenat Delegat d'Ordre P\xc3\xbablic a Catalunya, sustitu\xc3\xafnt Jos\xc3\xa9 Echevarr\xc3\xada Novoa, qui havia estat governador civil de Biscaia en juliol de 1936. Va ser director general de Seguretat i Ministre de Governaci\xc3\xb3 en el gabinet de Negr\xc3\xadn, mantenint aquest lloc fins al final de la guerra. El 3 de mar\xc3\xa7 de 1939 el president Juan Negr\xc3\xadn va manar a Paulino G\xc3\xb3mez a Cartagena per informar als comandaments militars i navals que la resist\xc3\xa8ncia encara era possible i en aquesta l\xc3\xb2gica calia designar Francisco Gal\xc3\xa1n Rodr\xc3\xadguez com a cap de la Base naval de Cartagena. Els arguments de G\xc3\xb3mez van ser rebutjats, fins i tot pel cap de l'Armada republicana, el capit\xc3\xa0 de corbeta Miguel Buiza. Despr\xc3\xa9s de produir-se el cop d'estat de Casado, el mat\xc3\xad del 6 de mar\xc3\xa7 es va veure obligat a sortir rumb a l'exili al costat de Negr\xc3\xadn i altres dirigents republicans._NEWLINE_En finalitzar la guerra va poder embarcar-se a Marsella gr\xc3\xa0cies a l'ajuda del c\xc3\xb2nsol colombi\xc3\xa0 qui el va fer passar com un dels seus funcionaris. Exiliat a Col\xc3\xb2mbia, \xc3\xa9s pare de l'arquitecte resident a Bogot\xc3\xa0, Paulino G\xc3\xb3mez Basterra. Durant el seu exili colombi\xc3\xa0 crea una f\xc3\xa0brica de sab\xc3\xb3 i unes altres de peix congelat._NEWLINE_El 6 de juny de 1943 els prietistes trencaren relacions amb el Govern Basc a l'exili, i Paulino testimonia alineat amb l'Executiva."